जिला शिक्षाधिकारी बेसिक ब्रह्मपाल सिंह सैनी ने बताया कि जांच में एसआइटी की ओर से हाल में आए निर्देशों के क्रम में कई शिक्षकों के जाति, आय आदि के प्रमाणपत्रों की जांच की प्रक्रिया भी गतिमान है। कई शिक्षकों को मामले में बर्खास्त किया जा चुका है, जो सेवानिवृत हो चुके हैं उनके पेंशन आदि देयकों पर रोक लगाकर रिकवरी कराई जा रही है। कई पर प्राथमिकी भी हो चुकी है। जांच एजेंसी को विभाग की ओर से जांच में पूरा सहयोग किया जा रहा है।